

**Қазақстан Республикасындағы арнайы экономикалық аймақтардың кейбір мәселелері**

Қазақстан Республикасы Президентінің Жарлығы 1999 жылғы 31 наурыз N 104

      Отандық тауар өндірушілерді қорғау, теріс пиғылды бәсекелестікті шектеу мақсатында және "Қазақстан Республикасындағы арнайы экономикалық аймақтар туралы" Қазақстан Республикасы Президентінің 1996 жылғы 26 қаңтардағы N 2823 заң күші бар Жарлығының
 16-бабына
 сәйкес қаулы етемін:

      1. Заңда белгіленген тәртіппен мыналар:

      Лисаков арнайы экономикалық аймағы;

      Қызылорда арнайы экономикалық аймағы;

      Жәйрем-Атасу арнайы экономикалық аймағы таратылсын.

      2. Мыналардың күші жойылған деп танылсын:

      1) "Лисаков арнайы экономикалық аймағы туралы" Қазақстан Республикасы Президентінің 1996 жылғы 23 тамыздағы N 3094
 Жарлығы
 (Қазақстан Республикасының ПҮАЖ-ы, 1996 ж., N 34, 316-құжат, N 6, 40-құжат, 1998 ж., N 20, 175-құжат);

      2) "Қызылорда арнайы экономикалық аймағы туралы" Қазақстан Республикасы Президентінің 1996 жылғы 8 қазандағы N 3123
 Жарлығы
 (Қазақстан Республикасының ПҮАЖ-ы, 1996 ж., N 40, 375-құжат, 1997 ж., N 41, 382-құжат);

      3) "Жәйрем-Атасу арнайы экономикалық аймағы туралы" Қазақстан Республикасы Президентінің 1996 жылғы 14 қарашадағы N 3219
 Жарлығы
 (Қазақстан Республикасының ПҮАЖ-ы, 1996 ж., N 45, 429-құжат).

      3. Таратылатын арнайы экономикалық аймақтардың Әкімшілік кеңестерінің төрағалары:

      1) Қазақстан Республикасының Президенті мен Үкіметіне өз қызметі туралы есеп табыс ететін болсын;

      2) арнайы экономикалық аймақтың тарату процесінде екендігі туралы мәліметтерді заңды тұлғалардың мемлекеттік тіркеліміне енгізу үшін әділет органдарын арнайы экономикалық аймақтың таратылуы туралы жазбаша хабардар етсін;

      3) орталық және жергілікті ресми басылымдарда арнайы экономикалық аймақтың таратылуы туралы, оның несие берушілерінің өтініштері мен талап қою тәртібі мен мерзімі туралы жарияланымдар жасасын.

      4-5. ЕСКЕРТУ. 4-5-тармақтардың күші жойылды - ҚР Президентінің 2000.07.28.
 N 421
 жарлығымен.

      6. Осы Жарлық жарияланған күнінен бастап күшіне енеді.

      Қазақстан Республикасының

            Президенті

      Оқығандар: (Қасымбеков Б.А.)

                 (Икебаева Ә.Ж.)

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК